
Հավելված 
ՀՀ կրթության, գիտության, մշակույթի
և սպորտի նախարարի 2023 թվականի
մարտի 30-ի N 31-Ն հրամանի


ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ «ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ» ԱՌԱՐԿԱՅԻ 7-12-ՐԴ ԴԱՍԱՐԱՆՆԵՐԻ ԱՌԱՐԿԱՅԱԿԱՆ ՉԱՓՈՐՈՇԻՉԸ


ԳԼՈՒԽ 1. «ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ» ԱՌԱՐԿԱՅԻ ՈՒՍՈՒՑՄԱՆ ՆՊԱՏԱԿՆԵՐՆ ԸՍՏ ԿՐԹԱԿԱՆ ԱՍՏԻՃԱՆՆԵՐԻ
1.Հանրակրթական ուսումնական հաստատություններում «Համաշխարհային պատմություն» առարկան նպատակ ունի նպաստել սովորողների աշխարհայացքի ընդլայնմանը և արժեքային համակարգի ամբողջացմանը, ազգային ու համամարդկային արժեքներ կրող, սոցիալապես ակտիվ, պատասխանատու և պահանջատեր քաղաքացու ձևավորմանը, նրանց հետագա կրթությանը, մասնագիտական կողմնորոշմանը կամ աշխատանքային գործունեությանը նախապատրաստելուն՝ ելնելով հարափոփոխ աշխարհում համամարդկային արժեքներով, հայրենասիրության ու քաղաքացիական ոգով դաստիարակելու անհրաժեշտությունից:
2. Հիմնական (միջին) դպրոցում «Համաշխարհային պատմություն» առարկայի ուսուցման նպատակն է՝
1 Մեկնաբանի մարդկության պատմության ընթացքում տեղի ունեցած քաղաքական, տնտեսական, սոցիալական, մշակութային և գաղափարական փոփոխությունները, վերլուծի դրանց իրականացման գործում մարդու և շրջակա միջավայրի փոխազդեցությունը:
2 Քննարկի համաշխարհային գործընթացները և դրանց ազդեցությունները առանձին տարածաշրջանների վրա և ընդհակառակը՝ լսելով և համադրելով տարբեր տեսակետներ։
3 Հետազոտի անհատ-հասարակություն միջավայր փոխազդեցությունն ու փոխկապվածությունը:
4 Զարգացնի ակտիվ, բանիմաց և պատասխանատու քաղաքացու կերտմանը միտված գիտելիքներ և հմտություններ: 
5 Զարգացնի քննական վերլուծական միտքը պատմական տարբեր աղբյուրների վերլուծության ու մեկնաբանման հիման վրա՝ ձևավորելով պատմական մտածողություն:
3. Միջնակարգ (ավագ) դպրոցում «Համաշխարհային պատմություն» առարկայի ուսուցման նպատակն է՝
1 Վերլուծի մարդկության պատմության կարևորագույն իրադարձությունները, երևույթները, գործընթացները, գաղափարները, հասկացությունները՝ ըստ հասարակական գործունեության բոլոր հիմնական ուղղությունների:
[bookmark: _heading=h.gjdgxs]2 Ձևավորի պատմության ուսումնասիրության և վերլուծության համար անհրաժեշտ կարողություններ:
3 Նպաստի անհրաժեշտ սոցիալական հմտություններով ու կարողություններով օժտված անձի ձևավորմանն ու կայացմանը, որը գիտակցում է հիմնարար հոգևոր արժեքների առաջնայնությունը և ձգտում է սեփական կրթական մակարդակի բարձրացմանը:
4 Զարգացնի պատմական ու տրամաբանական մտածողությունը, պատճառահետևանքային կապեր գտնի պատմական գործընթացներում, պատմական ու հասարակական տարբեր իրադարձությունների, երևույթների միջև, հասկանա ու մեկնաբանի տարբեր երկրների ու ժողովուրդների զարգացման ընթացքը, բնույթը, օրինաչափություններն ու առանձնահատկությունները, դրանք պայմանավորող գործոնները:
5 Գնահատի և արժևորի համաշխարհային քաղաքակրթական ձեռքբերումները, հայ ժողովրդի ներդրումը համաշխարհային քաղաքակրթության անդաստանում՝ լսելով և հասկանալով տարբեր պատմական ու մշակութային մեկնաբանություններ։

ԳԼՈՒԽ 2. «ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ» ԱՌԱՐԿԱՅԻ ԸՆԴՀԱՆՈՒՐ ԲՆՈՒԹԱԳԻՐԸ
 
4. Պատմությունը անհատի, ազգի և ողջ մարդկության հիշողությունն է: Ինչպես յուրաքանչյուր անհատի պատմություն պայմանավորված է նրա անհատականությամբ, այնպես էլ համայն մարդկության պատմությունը ժամանակակից ձեռքբերումների մարմնավորումն է: Համաշխարհային պատմության ուսումնասիրումը հնարավորություն է տալիս տեսնելու մարդկության զարգացման ուղին՝ քաղաքակրթությունների ձևավորումից մինչև գլոբալ փոխազդեցություններ, նախապատմական ժամանակաշրջանից մինչև հետարդյունաբերական շրջանի գիտատեխնիկական նվաճումներ:  Հնարավորություն է տալիս հասկանալու և արժևորելու մշտապես փոփոխվող աշխարհի հասարակական, քաղաքական, տնտեսական և մշակութային գործընթացները և դրանցում դերակատարում ունեցած անհատներին: Այս ամենի արդյունքում անձը մարդուց վերածվում է անհատի և գիտակցում է իր տեղը սերունդների հերթափոխում՝ խորապես ըմբռնելով իր՝ որպես պատասխանատու քաղաքացու գոյության իմաստը: Սույնով պայմանավորված՝ «Համաշխարհային պատմություն» առարկան հանրակրթության անքակտելի մասն է և  անցյալի ու ներկայի պատմական, հասարակական, քաղաքական, տնտեսական, մշակութային գործընթացները կապող կարևորագույն դերակատարում ունի:


ԳԼՈՒԽ 3. ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԸ
(5-րդ, 7-րդ և 10-րդ դասարաններ)
5. Հանրակրթական հիմնական ծրագրի համաշխարհային պատմություն առարկայի վերջնարդյունքները

1) 7.1.1. Ներկայացնի հնագույն քաղաքակրթությունները, դրանց ձևավորման ու զարգացման ընթացքը, առանձնահատկությունները:
2) 7.1.2. Քննարկի հնագույն քաղաքակրթությունների ձեռքբերումները քաղաքական, տնտեսա-կան, մշակութային, հասարակական համատեքստում:
3) 7.1.3. Բնութագրի հին քաղաքակրթությունների կողմից ժամանակի մարտահրավերները           հաղթահարելու գործընթացները՝ դիտարկելով այն որպես հասարկության զարգացման կա-րևոր բաղադրիչ:
4) 7.1.4 Գնահատի գիտության նվաճումների, տեխնիկայի և տեխնոլոգիաների կիրառության հավանական ազդեցությունը բնության, մարդու և հասարակության վրա:
5) 7.2.1 Նկարագրի անտիկ քաղաքակրթությունների ձևավորման և զարգացման գործընթացները, առանձնահատկությունները:
6) 7.2.2 Բացատրի  այն գործընթացները և գաղափարները, որոնք հանգեցրին անտիկ  
քաղաքակրթությունների կործանմանը:
7) 7.2.3 Բնութագրի անտիկ քաղաքակրթությունների կողմից ժամանակի մարտահրավերները հաղթահարելու գործընթացները՝ դիտարկելով այն որպես հասարկության զարգացման կարևոր բաղադրիչ:
8) 7.2.4 Արժևորի անտիկ քաղաքակրթությունների ձեռքբերումները և ազդեցությունն ու արտացոլումը տեղական և համաշխարհային մշակույթի մեջ:
9) 7.3.1. Նկարագրի Արևմուտքի և Ամերիկայի միջնադարյան քաղաքակրթությունների   ձևա-վորման զարգացման առանձնահատկություններն ու օրինաչափությունները:
10) 7.3.2. Բացատրի Արևմուտքի և Ամերիկայի միջնադարյան քաղաքակրթությունների անկման պատճառները:
11) 7.3.3. Համեմատի Արևմուտքի և Ամերիկայի միջնադարյան քաղաքակրթությունների քաղա-քական, տնտեսական, հասարակական և մշակութային կյանքի առանձնահատկությունները: 
12) 7.3.4. Գնահատի Արևմուտքի և Ամերիկայի միջնադարյան քաղաքակրթությունների մշակու-թային ազդեցությունն ու արտացոլումը տեղական և համաշխարհային մշակույթի մեջ։ 
13) 7.4.1. նկարագրի  Արևելքի միջնադարյան քաղաքակրթությունների ձևավորման, զարգացման առանձնահատկություններն ու օրինաչափությունները: 
14) 7.4.2.  Բացատրի Արևելքի միջնադարյան քաղաքակրթությունների անկման պատճառները: 
15) 7.4.3 Համեմատի Արևելքի միջնադարյան քաղաքակրթությունների քաղաքական, տնտեսական, հասարակական և մշակութային կյանքի առանձնահատկությունները՝ լսելով և համադրելով տարբեր պատմական մեկնաբանություններ ու տեսակետներ։
16) 7.4.4 Գնահատի Արևելքի միջնադարյան քաղաքակրթությունների մշակութային ազդեցու-թյունն ու արտացոլումը տեղական և համաշխարհային մշակույթի մեջ։
17) 8.1.1 Ներկայացնի Աշխարհագրական մեծ հայտնագործությունների, Վերածննդի, Ռեֆորմա-ցիա¬յի, Գիտական հեղափոխության և Լուսավորության գաղափարների ձևավորման և զարգացման նախադրյալները և դրանց միջոցով հասարակությունների վերափոխման ուղիները:
18) 8.1.2 Բացատրի այն գաղափարերը և գործընթացները, որոնք արդիականացրեցին հասարակությունները՝ ձևավորելով նոր արժեհամակարգ։ 
19) 8.1.3 Համեմատի հասարակությունների վերափոխման ուղիները և գործընթացները: 
20) 8.1.4 Հիմնավորի  գիտության նվաճումների` տեխնիկայի և տեխնոլոգիաների կիրառության հա¬վանական ազդեցությունը բնության, մարդու և հասարակության վրա:
21) 8.2.1 Ներկայացնի այն երևույթներն ու գաղափարները, որոնք արդյունք են արդյունաբերական հասարակությունների ձևավորման և ընդարձակմանը:
22) 8.2.2 Համեմատի արդյունաբերական և ավանդական հասարակությունների զարգացման ուղիները և գործընթացները, պատմական իրադարձությունների պատճառա-հետևանքային կապերը:
23)  8.2.3 Վերլուծի արդյունաբերական հասարակությունների զարգացման գործընթացները և ձեռքբերումները, որոնք հանգեցրերին արդյունաբերական հասարակությունների զարգացմանը և առաջնորդությանը աշխարհաքաղաքական գործընթացներում:
24) 8.2.4 Հիմնավորի գիտության նվաճումների` տեխնիկայի և տեխնոլոգիաների կիրառության հավանական ազդեցությունը բնության, մարդու և հասարակության վրա` դրսևորելով լսելու և տարբեր տեսակետները ընկալելու ու համադրելու կարողություն:
25) 8.3.1 Բացատրի նորդարյան հասարակությունների վերափոխումների ուղիները և գործընթացները, դրանց ազդեցությունը աշխարհաքաղաքական գործընթացների վրա: 
26) 8.3.2 Նկարագրի  բարեկեցության գաղափարները, որոնք ձևավորվեցին և առաջնորդեցին նորդարյան հասարակություններին:
27) 8.3.3 Համեմատի նորդարյան հասարակությունների զարգացման տարբեր ուղիները:
28) 8.3.4 Գնահատի  վերափոխումները որպես հասարակությունների զարգացման միջոց: 
29) 8.3.4 Արժևորի հասարակական համակեցության կանոնները և նորմերը՝ ցուցաբերելով պատասխանատու և հանրօգուտ վարքագիծ:
30) 8.4.1 Բացատրի հասարակությունների զարգացման այն տեսլականները, որոնք ձևավորվեցին նոր ժամանակներում և ուղղորդեցին որոշ հասարակությունների հետագա  զարգացումը:
31) 8.4.2 Ներկայացնի  բարեկեցություն հասկացությունը և յուրաքանչյուր հասարակության՝ դրան հասնելու գաղափարական հենքերը:
32) 8.4.3 Կարդա, լսի և համեմատի տարբեր գաղափարախոսությունների տեսությունները և կիրառման ուղիները: 
33) 8.4.4 Հիմնավորի սեփական տեսակետը և դիրքորոշումը:
34)  9.1.1 Բացատրի XIX-XX դարերի առանցքային, պատմական հասարակական-քաղաքական գործընթացները, որոնք հանգեցրին աշխարհի վերափոխմանը և վերաձևավորմանը:
35)  9.1.2 Ներկայացնի այն հասարակական-քաղաքական, տնտեսական և մշակութային նորարարությունները, որոնք հանգեցրին որոշ հասարակությունների աննախադեպ առաջընթացին և այնուհետև ռազմական բախումների:
36) 9.1.3 Գնահատի հասարակական, քաղաքական և մշակութային կարևոր դերակատարում ունեցող անհատների գործունեությունը և դերակատարումը տվյալ ժամանակաշրջանում: 
37)  9.1.4 Կիրառի արժանահավատ տեղեկույթ տարբեր աղբյուրներից՝ օգտագործելիս կատարելով հղումներ։
38) 9.2.1 Ներկայացնի Առաջին աշխարհամարտից հետո ընթացող աշխարհաքաղաքական գործընթացները:
39) 9.2.2 Բացատրի  Ազգերի լիգայի գործունեությունը և այն գործընթացները, որոնք հանգեցրին խաղաղության խախտմանը Առաջին աշխարհարմարտից հետո: 
40)  9.2.3 Վերլուծի 20-րդ դարի առաջին կեսի աշխարհաքաղաքական դրությունը և միջազգային հարաբերությունները:
41)  9.2.4 Գնահատի իր և ուրիշների կարծիքն ու փաստարկները՝ դրսևորելով լսելու և տարբեր տեսակետները հասկանալու կարողություն։
42)  9.3.1 Բացատրի Երկրորդ աշխարհամարտի պատճառները և հետևանքները: 
43)  9.3.2 Ներկայացնի Սառը պատերազմը, հասարակական-քաղաքական, տնտեսական, ռազմական, սոցիալական ու մշակութային գործընթացները և դրանց ազդեցությունը արդի աշխարհի ձևավորման վրա: 
44)  9.3.3 Վերլուծի նորարարական գաղափարները (տնտեսական, ռազմական, սոցիալական), որոնք ձևավորվեցին և առաջնորդեցին Սառը պատերազմի դարաշրջանում:
45)  9.3.4 Հիմնավորի աշխարհաքաղաքական գործընթացների ազդեցությունը տարբեր երկրների վրա: 
46)  9.3.5 Կիրառի արժանահավատ  տեղեկույթ տարբեր աղբյուրներից՝ օգտագործելիս  կատարելով հղումներ:
47)  9.4.1 Բացատրի Սառը պատերազմից հետո աշխարհի հասարակական-քաղաքական, տնտեսական և մշակութային գործընթացները:
48)  9.4.2 Համեմատի հետսառըպատերազմյան շրջանի գործընթացները, որոնք ընթանում էին երկրների և դաշինքների առաջնորդության համար:
49)  9.4.3 Վերլուծի երկրների և կառույցների՝ ժամանակի մարտահրավերները հաղթահարելու միջոցները (գիտության զարգացում, դաշինքների ստեղծում և այլն):
50) 9.4.4 Գնահատի հասարակական, քաղաքական և մշակութային կարևոր դերակատարում ունեցող անհատների գործունեությունը   հետսառըպատերազմյան ժամանակաշրջանում: 
51) 9.4.5 Հիմնավորի քաղաքացիության, իրավունքի ու պարտականության էությունը և ժողովրդավարության նշանակությունը սոցիալական արդար և ներդաշնակ համա-կեցության ապահովման գործում:
52)  9.5.1 Բացատրի հետարդյունաբերական շրջանի գիտատեխնիկական նվաճումները և դրանց ազդեցությունները նորագույն շրջանի հասարակական-քաղաքական, տնտեսական, սոցիալական և մշակութային զարգացումների վրա:
53)  9.5.2 Ներկայացնի գիտատեխնիկական նվաճումների դերը հասարակությունների արդիականացման գործում:
54)  9.5.3 Քարտեզագրի գիտատեխնիկական նվաճումների դերը հասարակության առջև ծառացած մարտահրավերները հաղթահարելու ուղղությամբ տարվող գոծընթացներում:
55)  9.5.4 Հիմնավորի կայուն զարգացման էությունը, հիմնական գաղափարները ու դրանց փոխադարձ կապերը:

6. Հանրակրթական միջնակարգ ծրագրի համաշխարհային պատմություն առարկայի վերջնարդյունքները

1) 10.1.1. Ներկայացնի պատմության փուլաբաժանումները՝ մեկնաբանելով պատմական գործընթացները, պատմության զարգացման տեսությունները։
2) 10.1.2. Բացատրի  պատմական մտածողության հիմնասյուները 
3) 10.1.3.Վերլուծի քաղաքակրթությունների ձեռքբերումներն ու մարտահրավերները հաղթահարելու ուղիները։  
4) 10.1.4.Գնահատի իր և ուրիշների կարծիքն ու փաստարկները՝ վերլուծելով պատճառահետևանքային կապերը:
5) 10.2.1. Նկարագրի հին արևելյան հասարակությունների ձևավորման և զարգացման
6)            գործընթացները՝ համեմատելով  այդ հասարակությունները:
7) 10.2.2. Բացատրի հին արևելյան հասարակությունների ազդեցությունը համաշխարհային պատմական գործընթացների վրա:
8) 10.2.3 Մեկնաբանի տարբեր ժամանակաշրջանների բնական միջավայրի, հասարակական, տնտեսական, քաղաքական և մշակութային զարգացումների, հայոց և համաշխարհային պատմության իրադարձությունների փոխկապակցվածությունը.
9) 10.2.4. Գնահատի հին արևելյան հասարակությունների դերը արդի աշխարհում:
10) 10.3.1. Ներկայացնի Հին հունական և հռոմեական քաղաքակրթությունների ձևավորման ու զարգացմանառանձնահատկությունները:
11) 10.3.2 Նկարագրի Հին հունական և հռոմեական քաղաքակրթությունների տնտեսական, քաղաքական, սոցիլական և մշակութային համակարգերը
12) 10.3.3․Համեմատի անտիկ քաղաքակրթությունները Հին արևելյան քաղաքակրթությունների հետ:
13) 10.3.4.Գնահատի տվյալ ժամանակաշրջանի մշակութային-գաղափարային խմբերի արժեքները՝ բացատրելով դրանց ազդեցությունն ու արտացոլումը տեղական և համաշխարհային մշակույթի մեջ։
14) 10.4.1 Ներկայացնի Հին աշխարհի հասարակական ճգնաժամն ու Նորի ձևավորման նախադրյալները:
15) 10.4.2 Բացատրի կրոնական համաշխարհայնացման դրսևորման ու զարգացման նախադրյալները, ընթացքն արևմուտքում և արևելքում: 
16) 10.4.3 Համեմատի անտիկ և միջնադարյան քաղաքակրթությունները՝  բացահայտելով օրինաչափություններն ու առանձնահատկությունները:
17) 10.4.4 Գնահատի իր և ուրիշների կարծիքն ու փաստարկները՝ դրսևորելով լսելու և տարբեր տեսակետները հասկանալու կարողություն։
18) 10.5.1. Բացատրի  Զարգացած ևՈւշ միջնադարի հասարաքաղաքական, տնտեսական և մշակութային առանձնահատկությունները:
19) 10.5.2. Համեմատի տվյալ ժամանակաշրջանի քաղաքակրթությունների զարգացման ուղիները։
20) 10.5.4.Վերլուծի Ռեֆորմացիայի պատմական նշանակությունը։
21) 10.5.6. Գնահատի միջնադարյան դարաշրջանի քաղաքակրթական ձեռքբերումները  համաշխարհային մշակույթի համատեքստում`  ցույց տալով  մշակութային արժեքները պահպանելու, զարգացնելու անհրաժեշտությունը: 
22) 10.6.1. Նկարագրի նոր ժամանակների հասարակարգի քաղաքական, հասարակական,  սոցիալական և մշակութային զարգացումներն ու գործընթացները: 
23) 10.6.2. Համեմատի  տարբեր հասարակությունների քաղաքակրթական մարտահրավերների հաղթահարման ուղիները: 
24) 10.6.3. Մեկնաբանի  նոր ժամանակներում ձևավորված գիտական և մշակութային արժեքների ազդեցությունը հասարակության զարգացման տարբեր բնագավառների վրա: 
25) 10.6.4. Գնահատի  գիտության նվաճումների` տեխնիկայի և տեխնոլոգիաների կիրառության հավանական ազդեցությունը բնության, մարդու և հասարակության վրա:
26)  11.1.1 ներկայացնի աշխարհակալությունների ստեղծման, զարգացման և կործանման գործընթացները: 
27) 11.1.2 Համեմատի աշխարհակալությունների ականավոր գործիչների գործունեությունը և առանցքային դրվագները: 
28)  11.1.3 Գնահատի տարբեր կայսրությունների թողած քաղաքակրթական ժառանգությունը տնտեսական, քաղաքական, մշակութային, սոցիալական բնագավառներում:
29)  11.1.4 Արժևորի աշխարհակալությունների ազդեցությունն արդի աշխարհի բազմաբնույթ գործընթացների վրա:
30) 11.2.1 Բացատրի ազգային պետությունների ստեղծման նախադրյալները, ձևավորման գործընթացները և զարգացման ուղիները: 
31) 11.2.2 Համեմատի տարբեր ազգային պետությունների ձևավորման գործընթացները: 
32)  11.2.3 Բացատրի այն գործոնները, որոնք հանգեցրին ազգային պետությունների կայացմանը. իրավական համակարգեր, կրոն, լեզու, միասնական պատմություն:
33)  11.2.4 Կարդա, լսի և մեկնաբանի այն մարտահրավերները, որոնք հաղթահարեցին ազգային պետությունները ձևավորման և կայացման ճանապարհին:
34)  11.2.5Վերլուծի համադրի կայուն զարգացման և մարդկության հիմնախնդիրները և դրանց փոխադարձ կապերը:
35)  11.3.1 Բացատրի ամբողջատիրական և միակուսակցական պետությունների ձևավորման ու զարգացման նախադրյալները, օրինաչափություններն ու առանձնահատկությունները, արդի աշխարհում նրանց թողած ազդեցությունները:
36) 11.3.2 Համեմատի ամբողջատիրական և միակուսակցական պետությունները միմյանց և աշխարհակալությունների (կայսրություններ) ու ազգային պետությունների հետ՝ վեր հանելով օրինաչափություններն ու առանձնահատկությունները, ներկայիս աշխարհի բազմատեսակ կապերը:
37)  11.3.3 Քննարկի՝ հայտնելով դիրքորոշում աշխարհաճանաչողության ձևերի վերաբերյալ։
38) 11.4.1 Բացատրի ժողովրդավարական պետությունների ձևավորման, զարգացման ուղիները, այն կառույցները, որոնք հիմք են դարձել այդ պետությունների ձևավորման համար:
39) 11.4.2 Ներկայացնի ժողովրդավարական պետությունների պատմությունը՝ վերլուծելով արդարություն հասկացությունը և դրա դրսևորման ձևերը ժողովրդավարական պետություններում:
40)  11.4.3 Արժևորի ստեղծարար գաղափարների ազդեցությունն ժողովրդավարական հասարակությունների ձևավորման ընթացքում:
41) 11.4.4 Գնահատի իր` որպես քաղաքացու դերը հասարակության մեջ սոցիալական արդարության և ժողովրդավարական մշակույթի ձևավորման գործում՝ ցուցաբերելով  հարգանք ցանկացած մարդու արժանապատվության, հիմնարար իրավունքների և ազատությունների հանդեպ:
42)  11.5.1 Բացատրի հեղափոխության տեսակները, վերլուծի հեղափոխությունների նախադրյալների, զարգացման և հետևանքների օրինաչափություններն ու առանձնահատկությունները:
43)  11.5.2 Համեմատի տարբեր ժամանակներում և տարբեր բնագավառներում տեղի ունեցած հեղափոխությունները: 
44)  11.5.3 Քննի հեղափոխության նորարարություն բաղադրիչը և ազդեցությունն  համայնքի վրա:
45)  11.5.4 Առաջադրի հետազոտական հարցադրումներ և վարկածներ՝ պլանավորելով և իրականացնելով  հետազոտություններներ:
46)  11.6.1 Նկարագրի  հասարակական, քաղաքական, տնտեսական, սոցիալական և մշակութային բնույթի գաղափարախոսությունների ձևավորման, զարգացման և կիրառման գործընթացները և հետևանքները:
47)  11.6.2 Բացատրի տարբեր գաղափարախոսությունները, որոնց նպատակն էր հասնել մարդկության բարեկեցությանը: 
48)  11.6.3 Համեմատի ականավոր գործիչների, ուսմունքների հիմնադիր հեղինակների ու գաղափարախոսների գործունեությունը: 
49)  11.6.4 Վերլուծի հասարակական և քաղաքական երևույթների և գործընթացների տարբեր մեկնաբանություններ` արտահայտելով հիմնավորված դիրքորոշում դրանց վերաբերյալ:
50) 12.1.1 Մեկնաբանի համագործակցություն  եզրույթը, դրա դրսևորումները հասարակության զանազան բնագավառներում և այն մարտահրավերները, որ բերում է այդ գործընթացը: 
51) 12.1.2 Համեմատի համագործակցություն և կոնֆլիկտ հասկացությունները, վերլուծի այն մարտահրավերները, որոնք ծագում են դրանց զանազան դրսևորումներում: 
52)  12.1.3 Գնահատի համագործակցության  դրսևորումներն իր  համայնքում:
53)  12.2.1 Վերլուծի հասարակության մեջ տարածաշրջանային, տնտեսական, բնապահպանական, կրոնա-գաղափարական կոնֆլիկտների ձևավորումն ու զարգացումը հասարակության զարգացման վրա դրանց հետևանքները: 
54)  12.2.2 Գնահատի կոնֆլիկտների ձևավորման և զարգացման մեջ հնարամտության դերը՝ դիտարկելով այն որպես այլընտրանք կոնֆլիկտի լուծման համար:
55)  12.2.3 Մեկնաբանի իր համայնքում առկա տարաբնույթ կոնֆլիկտներն ու դրանց ազդեցությունը:
56)  12.3.1 Մեկնաբանի պատերազմ հասկացության բովանդակության փոփոխությունները պատմական տարբեր ժամանակներում, պատերազմների դրսևորման կերպափոխությունները և դրանց ազդեցությունները հասարակական կյանքի տարբեր բնագավառներում:
57)  12.3.2 Վերլուծի պատերազմների մեջ արդարություն երևույթի դրսևորումները:
58)  12.3.3 Հետազոտի սեփական համայնքը՝ դիտարկելով և փաստագրելով պատերազմ երևույթի դրսևորումներն այնտեղ:
59)  12.4.1Մեկնաբանի համամարդկային հիմնախնդիրների տեսակները և նրանց բնույթը, բացահայտի պատճառահետևանքային կապերը, առաջացման օրինաչափություններն ու առանձնահատկությունները և կապը ներկայիս բազմատեսակ աշխարհի հետ: 
60) 12.4.2 Համեմատի և համադրի տարբեր ժամանակաշրջանների համամարդկային հիմնախնդիրները, նրանց ընդհանրություններն ու առանձնահատկությունները:
61) 12.4.3 Վերլուծի հիմնախնդիրների բերած մարտահրավերները և գնահատի դրանց հաղթահարման համար   իրականացվող լուծումներն ու ծրագրերը:
62)  12.4.4 Մեկնաբանի, թե ինչ ազդեցություն են թողել համամարդկային հիմնախնդիրները իր համայնքում և առաջարկի հիմնախնդրի լուծման իր տարբերակը:  
63) 12.5.1 Վերլուծի արդի աշխարհաքաղաքական զարգացումների օրինաչափություններն ու առանձնահատկությունները, հետարդյունաբերական (տեղեկատվական) հասարակության ձևավորման ընթացքը, տնտեսական զարգացման հեռանկարները, միասնականացման հեռանկարները և միջազգային կառույցների գործունեությունը: 
64)  12.5.2 Վեր հանի XXI դարի քաղաքակրթության զարգացման հեռանկարները և գնահատի դրանց հետևանքները և արդյունքները: 
65)  12.5.3 Արժևորի մեդիագրագիտության դերը հասարակության կյանքում:
66) 12.6.1 Վերլուծի արդի ժամանակաշրջանի համաշխարհային մշակույթի զարգացման օրինաչա¬փություններն ու առանձնահատկությունները: 
67)  12.6.2 Համեմատի և համադրի տարբեր ժամանակաշրջանների մշակույթների ընդհանրու-թյուններն ու առանձնահատկությունները:
68) 12.6.3 Գնահատի արդի ժամանակաշրջանի համաշխարհային մշակույթի ականավոր գործիչների գործնեությունը:
69) 12.6.4 Վերլուծի սեփական մշակույթի զարգացման հեռանկարները համաշխարհային մշակույթի համատեքստում՝ դրսևորելով լսելու և տարբեր տեսակետները ընկալելու կարողություն։
ԳԼՈՒԽ 4. «ՀԱՄԱՇԽԱՐՀԱՅԻՆ ՊԱՏՄՈՒԹՅՈՒՆ» ԱՌԱՐԿԱՅԻ ԲՈՎԱՆԴԱԿՈՒԹՅԱՆ ԿԱՌՈՒՑՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ

7. «Համաշխարհային պատմություն» առարկայի ծրագրային բովանդակությունը անդրադառնում է՝
1) Համաշխարհային պատմական, հասարակական, քաղաքական, տնտեսական, մշակութային գործընթացների համադրմանը,
2) մարդկության պատմության ընթացքում տեղ գտած փոփոխություններին,
3) մարդկության պատմության ընթացքում տեղ գտած գիտության, տեխնոլոգիայի և մշակույթի նվաճումներին,
4) գլոբալ փոխազդեցությունների նկատմամբ սովորողների վերաբերմունքին,
5) քաղաքակրթական և մշակութային գործընթացների ներկայացմամբ սովորողի մոտ արժեքային համակարգի ձևավորման սոցիալական նպատակներին,
6) պատմական մտածելակերպի ձևավորմամբ՝ սովորողների ստեղծագործական ունակությունների զարգացման նպատակներին,
7) պատմական տեղեկատվության շարունակականության պահանջներին՝ նախկինում ուսումնասիրված նյութից մինչև ընթացիկ և դրան հաջորդող նյութը ակընկալվող կապին,
8) տարբեր առարկաների (հայոց պատմություն, աշխարհագրություն, հայոց լեզու և գրականություն, օտար լեզուներ, համաշխարհային գրականություն, հասարակագիտություն և այլն) հետ կապերին, 
9) ուսումնասիրվող երևույթների (անհատ, հասարակություն, նորարարություն, հեղափոխություն, պետություն, կոնֆլիկտ, մշակույթ) միջև գոյություն ունեցող բնական կապերին:
8. Առարկայի առանձնահատկությունը սովորողի պատմական, շրջահայաց մտածողության ձևավորումն ու զարգացումն է, որը հնարավորություն կտա նրան ըմբռնելու մարդկության պատմության ընթացքում տեղի ունեցած փոփոխությունները, հասկանալու դրանց իրականացման գործում մարդու և շրջակա միջավայրի փոխազդեցությունը, գնահատելու պատմական գործընթացների համատեքստում ինստիտուցիոնալ կառույցների ձևավորումը, վերլուծելու համաշխարհային փոխազդեցությունների դաշտում առկա գործընթացները, ծանոթանալու մշակութային միջավայրին և հասկանալու անհատ-հասարակություն-միջավայր փոխազդեցությունն ու  փոխկապվածությունը: 

ԳԼՈՒԽ 5. ՀԻՄՆԱԿԱՆ ԳԱՂԱՓԱՐՆԵՐԸ

9. «Համաշխարհային պատմություն» առարկայի մոտեցումները, սկզբունքներն ու ծրագրային փուլերը հիմնված են
1)  քաղաքակրթություն, 
2) փոփոխություն, 
3) գլոբալ փոխազդեցություն, 
4) համակարգ 
հիմնական գաղափարների վրա, որոնք փոխկապվածության սկզբունքով քննության են առնում համաշխարհային պատմության ողջ շրջափուլը՝ հնագույն շրջանից մինչև մեր օրերը: 

10. «Համաշխարհային պատմություն» առարկան ուսուսմնասիրվում է հետևյալ 16 ենթահասկացությունների միջոցով. 
1) «Կառավարում», 
2) «Զարգացում», 
3) «Պատմական կարևորություն», 
4) «Համակարգ», 
5) «Անհատ»,  
6) «Հայրենիք», 
7) «Պատճառ-հետևանք», 
8) «Հեռանկար», 
9) «Պետություն», 
10) «Հավատ», 
11) «Նորարարություն», 
12) «Ձև», 
13) «Ժամանակ, տեղ, տարածություն», 
14) «Հարաբերություններ», 
15) «Փոխկապակցվածություն»,  
16) «Համագործակցություն»:

ԳԼՈՒԽ 6. ԽԱՉՎՈՂ ՀԱՍԿԱՑՈՒԹՅՈՒՆՆԵՐ
11. [bookmark: _heading=h.8aku5kgfkgax]Սովորողների մոտ աշխարհի համապարփակ և գիտականորեն հիմնավորված տեսակետ կառուցելու համար ներառվել են նաև խաչվող հասկացություններ։ Դրանք տարբեր ոլորտները կապելու միջոց են, քանի որ կիրառվում եմ հասարակագիտության և բնագիտության բոլոր ճյուղերում։ Խաչվող հասկացությունները կազմակերպչական հենք են հանդիսանում հաասարակագիտական և բնագիտական ​​տարբեր առարկաներից ստացված գիտելիքները փոխկապակցելու համար։ Խաչվող հասկացություններն են՝
1) [bookmark: _heading=h.9b5yglcblbpl]Օրինաչափություն
2) Պատճառ և հետևանք
3) Մասշտաբ, համամասնություն, քանակ
4) Կառուցվածք և գործառույթ 
5) Համակարգ և մոդել
6) Էներգիա, նյութ
7) Կայունություն և փոփոխություն
8) Զարգացում 
9) Անհատ և հարաբերություններ
10) Ժամանակ և տարածություն
11) Անհատական և մշակութային արժեհամակարգ 
12) Համաշխարհայնացում  

ԳԼՈՒԽ 7. ՈՒՍՈՒՄՆԱԿԱՆ ԳՈՐԾԸՆԹԱՑԻ ՈՒՍՈՒՄՆԱՄԵԹՈԴԱԿԱՆ ԵՎ
   ՆՅՈՒԹԱՏԵԽՆԻԿԱԿԱՆ ԱՋԱԿՑՈՒԹՅԱՆ ՆԿԱՐԱԳՐՈՒԹՅՈՒՆԸ

12. Ուսուցման արդյունավետության բարձրացման նպատակով առաջարկում ենք կիրառել այնպիսի տեխնոլոգիաներ և մեթոդներ, որոնք կապահովեն յուրաքանչյուր
13. «Համաշխարհային պատմություն» առարկայի ուսումնառության հիմքում դրված է հետևյալ դասավանդման մոտեցումները.
1) Հասկացությունների վրա հիմնված ուսումնառություն (հասկացությունն առարկայի հիմքում ընկած մեծ գաղափարներն են, որոնք ժամանակ, տարածություն և մշակութային սահմանափակումներ չունեն):
2) Հմտություններ.
ա. սովորողի ուսումնական հմտությունների զարգացում. քննադատական, վերլուծական, հատազոտական, ստեղծագործական մտածողություն,
բ. հաղորդակցական-համագործակցային հմտությունների զարգացում,
գ. ինքնակազմակերպման հմտություն,
դ. խնդրահարույց իրավիճակների լուծման հմտության զարգացում:
3) Ինքնուրույն հետազոտության վրա հիմնված ուսումնառություն:
4) Տարբերակված ուսումնառություն:
5) Իրական կյանքին առնչվող և խնդրահարույց հարցերի հետազոտման վրա հիմնված ուսումնառություն:

ԳԼՈՒԽ 8.  ՈՒՍՈՒՄՆԱՌՈՒԹՅԱՆ ԱԿՆԿԱԼՎՈՂ ՎԵՐՋՆԱՐԴՅՈՒՆՔՆԵՐԻ ԳՆԱՀԱՏՈՒՄԸ
14. Հայտորոշիչ գնահատումը նախնական գնահատումն է, որի նպատակն է պարզել սովորողների նախնական գիտելիքները, կարողությունները կամ հմտությունները՝ մինչև դասավանդումը: 
15. Ուսուցանող գնահատումը հաճախ կոչվում է նաև ձևավորող գնահատում կամ գնահատում ուսումնառության համար: Այսպիսի գնահատումն ուղղված է սովորողների ուսումնառության բարելավմանը։ Այն հնարավորություն է տալիս ուսումնառության ընթացքում բացահայտելու սովորողի թույլ և ուժեղ կողմերը, սովորողներին ուղղորդելու և դասավանդման հետագա ընթացքը պլանավորելու համար։ 
16. Ուսումնառության գնահատումը հաճախ կոչվում է ամփոփիչ գնահատում: Դրա նպատակն է ձեռք բերել ապացույցներ և տվյալներ, որոնք ցույց են տալիս ուսումնառության արդյունավետությունը: Սովորաբար ամփոփիչ գնահատումն իրականացվում է ժամկետի (քառորդ, կիսամյակ) կամ թեմատիկ միավորի վերջում: Տարեվերջյան քննությունները նույնպես ամփոփիչ գնահատման օրինակներ են: Դրանք սովորաբար արվում են պաշտոնական գրանցման համար և հաշվետվական նպատակ ունեն:
17. Ձևավորող (ուսուցանող) և ամփոփիչ գնահատումն իրականացվում է նախապես հրապարակված չափանիշների և սանդղակների համաձայն։
18. Ստուգումն ու գնահատումը նախատեսվում է իրականցնել տարբեր բնույթի և տիպի առաջադրանքներով: Առարկայի ուսումնառության համար կարևորում ենք.
1) գիտելիքի,
2) հետազոտական մոտեցումների,
3) հաղորդակցական հմտությունների,
4) մտածողության ձևերի գնահատումը:

19. Գնահատականի բաղադրիչները 
1) Հիմնական դպրոցում «Համաշխարհային պատմություն» առարկայի գնահատականի 40%-ը պետք է կազմի հիմնական գաղափարների իմացությունը և ըմբռնումը, հմտությունների զարգացման մասնաբաժինը կազմելու է 30%-ը, 20%-ը՝ արժեհամակարգին, իսկ 10%-ը՝ կապը իրական կյանքի հետ առաջադրանքների ու   հետազոտությունների պլանավորելուն և իրականացնելուն։
2) Ավագ դպրոցում «Համաշխարհային պատմություն» առարկայի գնահատականի 30%-ը պետք է կազմի հիմնական գաղափարների իմացությունը և ըմբռնումը, հմտությունների զարգացման մասնաբաժինը՝ 40%-ը, 20%-ը՝ արժեհամակարգին, իսկ 10%-ը՝ կապը իրական կյանքի հետ առաջադրանքների ու   հետազոտությունների պլանավորելուն և իրականացնելուն։

